PATVIRTINTA
Skuodo rajono savivaldybės

pedagoginės psichologinės tarnybos direktoriaus
2018 m. spalio 27 d. įsakymu Nr. V- 5

**SKUODO RAJONO SAVIVALDYBĖS PEDAGOGINĖ PSICHOLOGINĖ TARNYBA**

**RAŠINIO KONKURSO „MANO MYLIMIAUSIA(S) MOKYTOJA(S)“ NUOSTATAI**

**2018 m. spalio 30 d.**

**Skuodas**

**1. BENDROSIOS KONKURSO NUOSTATOS**

1. Rašinių konkurso (toliau – konkursas) nuostatai nustato tikslą, reglamentuoja reikalavimus konkurso dalyviams, konkurso organizavimo, darbų vertinimo ir nugalėtojų apdovanojimų tvarką.
2. Konkursas skirtas mokiniams, turintiems specialiųjų ugdymosi poreikių (išskyrus atsirandančius dėl išskirtinių gabumų).

**2. KONKURSO TIKSLAS**

1. Atskleisti mokinių kūrybinius ir raiškos gebėjimus.
2. Skatinti perteikti savo mintis kuriant rišlų rašytinį tekstą.
3. Puoselėti mokinių teigiamas emocijas.

**3. KONKURSO RENGĖJAI**

1. Konkursą organizuoja Skuodo rajono savivaldybės pedagoginės psichologinės tarnybos specialioji pedagogė Ernesta Vaškytė-Bumbulė.
2. Konkursą koordinuoja Skuodo rajono savivaldybės pedagoginės psichologinės tarnybos direktorė Lidija Rimkūnienė.

**4. KONKURSO DALYVIAI**

1. Konkurse dalyvauti kviečiamos dalyvių grupės:

 1) 2 – 4 kl. mokiniai, besimokantys pagal pritaikytas programas.

 2) 2 – 4 kl. mokiniai, besimokantys pagal individualizuotas programas.

 3) 5 – 7 kl. mokiniai, besimokantys pagal pritaikytas programas.

 4) 5 – 7 kl. mokiniai, besimokantys pagal individualizuotas programas.

**5. KONKURSO ORGANIZAVIMAS**

1. Konkursas organizuojamas nuo 2018 m. spalio 30 d. iki lapkričio 19 d.
2. Konkursui pateikti rašiniai turi atspindėti rašinio temą „Mano mylimiausia(s) mokytoja(s)“.
3. Rašinys rašomas A 4 formato lape lietuvių kalba. Jis gali būti spausdintas kompiuteriu arba parašytas ranka.
4. Dalyviai papildo rašinį iliustracijomis, telpančiomis tame pačiame lape.
5. Konkursui darbus siųsti arba pristatyti adresu: Skuodo pedagoginė psichologinė tarnyba, Šatrijos g. 5, Skuodas.
6. Siunčiant rašinius būtina nurodyti šią informaciją:

- Konkurso dalyvio vardą ir pavardę, ugdymo įstaigos pavadinimą, klasę, programą, pagal kurią vaikas ugdosi (pritaikyta, individualizuota), konsultavusio mokytojo/švietimo pagalbos specialisto (jeigu toks yra) vardą ir pavardę.

- Rašinį atsiuntusio asmens vardą, pavardę, telefono numerį.

**6. KONKURSO DARBŲ VERTINIMAS IR NUGALĖTOJŲ APDOVANOJIMAS**

1. Rašinių vertinimo komisiją sudarys 4 nariai, kurie iki lapkričio 28 d. išrinks geriausius rašinius.
2. Vertindama darbus komisija atsižvelgs į rašinio temos atskleidimą, turinio ir apipavidalinimo originalumą, kūrybiškumą.
3. Konkurso dalyviai bus apdovanoti padėkos raštais, o konkurso pirmų vietų nugalėtojai diplomais ir specialiais prizais.
4. Įdomiausi rašiniai bus patalpinti Skuodo rajono savivaldybės pedagoginės psichologinės tarnybos internetiniame puslapyje.

**7. BAIGIAMOSIOS NUOSTATOS**

1. Konkurso organizatoriai turi teisę be atskiro autoriaus sutikimo rašinius publikuoti internetinėje erdvėje.

**8. KONTAKTAI**

1. Informaciją apie konkursą rasite Skuodo PPT svetainėje [www.skuodoppt.lt](http://www.skuodoppt.lt).

Iškilus klausimams kreiptis el. paštu ersenta1@gmail.com, tel. 8 623 28798.